צ'ארלי שין

קרלוס ארוין אסטבז (באנגלית: Carlos Irwin Estevez; נולד ב-3 בספטמבר 1965), הנודע בשם הבמה צ'ארלי שין (Charlie Sheen), הוא שחקן קולנוע וטלוויזיה אמריקאי, זוכה פרס גלובוס הזהב. הוא החל לזכות בפרסום עקב השתתפותו בתפקידים ראשיים בסרטי קולנוע החל מאמצע שנות ה-80. שין ידוע בזכות תפקידיו כחייל כריס טיילור בסרט "פלאטון" (1986), הברוקר הצעיר והשאפתן באד פוקס ב"וול סטריט" (1987), טייס בצי האמריקאי, טופר הארלי, בסרט הקומדיה "לרקוד עם טייסים" (1991) ובסרט ההמשך "לרקוד עם לוחמים" (1993), ובתפקיד טום לוגאן/עצמו בסדרת סרטי הפרודיה "מת לצעוק". אביו הוא השחקן מרטין שין. בטלוויזיה שין ידוע עקב תפקידיו בסדרות "ספין סיטי", בה החליף את מייקל ג'יי פוקס כעוזר ראש העיר החדש צ'ארלי קרופורד; "שני גברים וחצי", בה שין היה הכוכב הראשי בדמות צ'ארלי הרפר, ולאחר מכן בסדרה "סדנה לעצבים" כתרפיסט צ'ארלי גודסון. בשנת 2010 היה שכרו של שין הגבוה ביותר בטלוויזיה ועמד על 1.8 מיליון דולרים לכל פרק בסדרה "שני גברים וחצי". חייו האישיים של שין עלו לכותרות בעקבות בעיות שתייה וסמים, בעיות בחיי הנישואין שלו ואף אלימות במשפחה. שין נולד בעיר ניו יורק שבארצות הברית. הוא בנם השלישי של השחקן מרטין שין המוכר מסדרת הטלוויזיה "הבית הלבן" ואשתו ג'נט טמפלטון. לשין שני אחים גדולים, אמיליו אסטבז ורמון אסטבז ואחות צעירה, רנה אסטבז, כולם שחקני קולנוע. בילדותו עברה המשפחה למאליבו שבקליפורניה, לאור משחקו של אביו בסרט "The Subject Was Roses". סרט הקולנוע הראשון בו שיחק היה "שחר אדום", משנת 1984. בשנת 1986 שיחק בשבעה סרטים וקיבל לראשונה תפקיד ראשי, בסרט "פלאטון". בשנת 1987 שיחק לצד אביו בסרט "וול סטריט". בהמשך שיחק בעשרות סרטים, ביניהם: "ליגה לאומית" (1989),"לרקוד עם טייסים" (1991), "לרקוד עם לוחמים" (1993), "שלושת המוסקטרים" (1993), "ליגה לאומית 2" (1994), "יום רע ברחוב" (1997) ו"כסף מדבר" (1997). עוד באותו עשור שין הופיע הופעת אורח לפרק אחד בסדרה חברים בעונה השנייה בתור קצין בחיל הים האמריקאי שמנהל רומן עם פיבי בופה. בשנים 2000–2002 החליף את מייקל ג'יי פוקס בתפקיד הראשי בסיטקום "ספין סיטי" (ברשת ABC). בשנים 2003–2011 שין שיחק בסיטקום "שני גברים וחצי" (ברשת CBS) עד אשר פוטר בגלל התנהגותו הפרועה, לדברי חברת האחים וורנר, בנוסף לחילוקי דעות שהיו בינו לבין יוצר הסדרה צ'אק לורי, והוחלף באשטון קוצ'ר. בשנים 2012–2014 שין כיכב בסיטקום "סדנה לעצבים". כמו כן כיכב ב-2012 בסרט הקומדיה "הצצה למוחו של צ'ארלס סוון השלישי" לצידם של ביל מארי, ג'ייסון שוורצמן ופטרישה ארקט. בשנת 2017 שיחק בסרט הדרמה "11 בספטמבר" לצד וופי גולדברג. בשנים 1990–1992 ניהל רומן עם שחקנית הפורנו ג'ינג'ר לין. היה נשוי לדונה פיל מספטמבר 1995 עד נובמבר 1996. מיוני 2002 עד מרץ 2005 היה נשוי לשחקנית דניס ריצ'רדס. שין הוא אב לשלוש בנות: קסנדרה (נולדה ב-1985) מחברתו לשעבר פולה פרופיט, סמנתה (נולדה ב-2004) ולולה (נולדה ב-2005) מדניס ריצ'רדס. ביוני 2008 נישא שין בשלישית לסוכנת הנדל"ן ברוק מאולר, ובמרץ 2009 נולדו לזוג תאומים בשם בוב ומקס. במהלך השנים שין היה מעורב בתקריות סמים, זנות וירי, ונעצר על ידי המשטרה מספר פעמים. ב-26 בדצמבר 2009 הושם במעצר לכמה שעות לאחר שנחשד כי תקף אדם. ביוני 2010 הרשיע אותו בית המשפט בתקיפת אשתו, וגזר עליו עונש מאסר של 30 ימים. עקב אירועים אלה, בשל הקושי של העובדים האחרים לעבוד איתו ועקב הערותיו הפוגעניות לצוות ההפקה לאורך תקופה ארוכה, פוטר שין ב-7 במרץ 2011 על ידי חברת האחים וורנר מהתפקיד הראשי בסדרה "שני גברים וחצי". לאחר הפיטורים, תקף מילולית את יוצר הסדרה, צ'אק לורי, וקרא לו בשמו העברי "חיים לוין". בתגובה להאשמות באנטישמיות, טען שין בראיון טלפוני כי אמו היא יהודייה כביכול, וכי הוא גאה להיות יהודי. טענה זו נחשבת כלא נכונה על ידי מספר כלי תקשורת. בנובמבר 2015 הודיע כי הוא נשא נגיף HIV, ואובחן כך בשנת 2011. צ'ארלי שין, ברשת החברתית פייסבוק צ'ארלי שין, ברשת החברתית אקס (טוויטר) צ'ארלי שין, ברשת החברתית אינסטגרם צ'ארלי שין, סרטונים בערוץ היוטיוב צ'ארלי שין, במסד הנתונים הקולנועיים IMDb (באנגלית) צ'ארלי שין, באתר AllMovie (באנגלית) צ'ארלי שין, באתר Rotten Tomatoes (באנגלית) צ'ארלי שין, באתר Box Office Mojo (באנגלית) צ'ארלי שין, באתר Metacritic (באנגלית) צ'ארלי שין, במסד הנתונים הקולנועיים KinoPoisk (ברוסית) צ'ארלי שין, באתר MusicBrainz (באנגלית) צ'ארלי שין, באתר Discogs (באנגלית) צ'ארלי שין, באתר Songkick (באנגלית) ההתרסקות של צ'רלי שין, באתר וואלה, 26 בפברואר 2011 טלי שמיר, "כן, אני תחת השפעת סם, קוראים לו צ'ארלי שין", באתר כלכליסט, 14 באפריל 2011 דייב איצקוף, הניו יורק טיימס, ראיון: ההזדמנות האחרונה של צ'רלי שין, באתר הארץ, 23 ביוני 2012 חגית גינזבורג‏, צ'רלי שין לומד לשלוט בעצמו: לקראת הסדרה החדשה, באתר וואלה, 27 ביוני 2012 ציפי שמילוביץ, לוס אנג'לס, צ'ארלי שין: ריאיון עם ההוליוודי הכי מטורף על המסך, באתר Xnet‏, 16 בינואר 2014 http://www.usatoday.com/life/television/news/2010-05-19-cbsupfront19_ST_N.htm?csp=hf ^ a b c CBS adds six new shows, hangs on to Charlie Sheen אייל דץ‏, השחקן צ'רלי שין נכנס לכלא בגין תקיפת אישתו, באתר וואלה, 2 ביוני 2010 צ'ארלי שין פוטר מהסדרה "שני גברים וחצי", רויטרס, 8 במרץ 2011 צ'ארלי שין פוטר מהסדרה "שני גברים וחצי", רשת ה-BBC, 7 במרץ 2011 Charlie Sheen: ‘I’m Proud of’ Being Jewish באתר "הוליווד ריפורטר". New information proves Charlie Sheen is not Jewish Charlie Sheen——Jewish?—-Almost Certainly a Fantasy Stephen Battaglio, Watch Charlie Sheen talk about having HIV, 'a hard three letters to absorb', latimes.com